CELEX: 52014XG0606(01)
Language: lv
Date: 2014-06-06 00:00:00
Title: Padomes secinājumi par ES muitas savienības pārvaldības reformu

6.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 171/1
            
         PADOMES SECINĀJUMI PAR ES MUITAS SAVIENĪBAS PĀRVALDĪBAS REFORMU
   2014/C 171/01
   EIROPAS SAVIENĪBAS PADOME,
   ATGĀDINOT:
   
               —
            
            
               ES muitas iestāžu apņēmību un ieguldījumu LES 2. panta noteikto Eiropas Savienības mērķu sasniegšanai,
            
         
               —
            
            
               to, ka ES muitas savienība ir viens no Eiropas integrācijas un Eiropas politikas veiksmīgākajiem piemēriem,
            
         
               —
            
            
               to, ka – lai gan ES muitas savienības pamatā ir stabils tiesisks regulējums un tā atrodas Savienības ekskluzīvā kompetencē – muitas tiesību aktu īstenošana un ar to saistīta sadarbība ietilpst galvenokārt dalībvalstu pienākumos,
            
         
               —
            
            
               Eiropas Komisijas 2012. gada 21. decembra paziņojumu par ES muitas savienības stāvokli (1), kurā Eiropas Parlaments un Padome tiek aicināta uzsākt dialogu ar ieinteresētajām personām, lai noteiktu prioritātes un reformētu ES muitas savienības pārvaldību,
            
         
               —
            
            
               Padomes 2012. gada 10. decembra secinājumus par ES muitas savienības attīstības stratēģijas virzību (2), kuros cita starpā uzmanība tika pievērsta gan nepieciešamībai uzlabot ES muitas savienības iekšējo pārvaldību, gan sadarbībai ar citām aģentūrām un privāto sektoru, kā arī pastiprinātām rūpēm par apstākļiem un līdzekļiem, ar kuriem dalībniekiem varētu sniegt vislabākos pakalpojumus,
            
         
               —
            
            
               Ģenerāldirektoru augsta līmeņa darba grupas ziņojumu, kurā aplūkotas Komisijas paziņojumā par ES muitas savienības stāvokli minētās problēmas un ierosinājumi,
            
         
               —
            
            
               Eiropas Komisijas apņemšanos līdz 2014. gadam iesniegt konceptuālu plānu par ES muitas savienības pārvaldību,
            
         
               —
            
            
               to, ka saskaņā ar pārvaldības vispārējiem mērķiem ir jāuzlabo ES muitas savienības darbības efektivitāte un tas ir jādara izmaksu ziņā visizdevīgākā veidā, resursus tērējot ekonomiski gan ES, gan dalībvalstu līmenī;
            
         ŅEMOT VĒRĀ:
   
               —
            
            
               to, ka ES muitas savienība ir ievērojami attīstījusies gan attiecībā uz darbības apjomiem, informācijas tehnoloģiju ieviešanu, kā arī politiku un tiesību aktiem,
            
         
               —
            
            
               to, ka muitas pārvalžu 2010. gadā veiktā pašnovērtējuma rezultāti aicināja atjaunināt un uzlabot ES muitas savienības īstenošanas pārvaldību,
            
         
               —
            
            
               rezultātus Komisijas veiktajam pētījumam par ES muitas savienības novērtējumu,
            
         
               —
            
            
               to, ka nepieciešamība ātri reaģēt uz politikas pieaugošajām vajadzībām, ieinteresēto personu prasībām un mainīgo globālo darījumdarbības vidi rada nepieciešamību sniegt augsta līmeņa pakalpojumus visās ES muitas savienības darbības jomās un izvērtēt rezultātus,
            
         
               —
            
            
               to, cik svarīga ir cieša mijiedarbība ar ekonomikas dalībniekiem un tirdzniecības kopienu, lai nodrošinātu, ka tiek atbalstīta un veicināta leģitīma tirdzniecība, un tiek veidotas iedarbīgas stratēģijas, pienācīgi ņemot vērā ekonomikas dalībnieku darījumdarbības modeļus,
            
         
               —
            
            
               Atēnu deklarāciju, par kuru ES dalībvalstu muitas pārvalžu vadītāji un Komisijas TAXUD ģenerāldirektorāts vienojās 2014. gada 21. martā, un kura liecināja par lielu atbalstu ģenerāldirektoru augsta līmeņa darba grupas pārvaldības reformas jautājumos secinājumiem, un jo īpaši ņemot vērā to, ka 28 dalībvalstis vienprātīgi apstiprināja pielikumā pievienoto Muitas politikas grupas nolikumu;
            
         ATZĪSTOT, ka:
   
               —
            
            
               ES muitas savienības darbības uzlabošanai veiktajiem pasākumiem – ņemot vērā faktu, ka ES muitas savienība principā darbojas labi, – vajadzētu būt pakāpeniskiem un sākotnēji balstītiem uz esošām struktūrām un procedūrām un tajos vajadzētu pienācīgi ņemt vērā muitas pārvaldībā sagaidāmos izaicinājumus,
            
         
               —
            
            
               muita ir vadošā iestāde, kas atbild par starptautiskās tirdzniecības uzraudzību, un tai ir sava loma tirdzniecības veicināšanā un finanšu interešu un sabiedrības aizsardzībā,
            
         
               —
            
            
               pēdējo gadu laikā muitas loma ir būtiski attīstījusies, lai aptvertu pastāvīgi pieaugošu pienākumu klāstu jomās, kas nav ienākumu gūšana un kontrabanda, un ka ir svarīgi, lai šo ieguldījumu pienācīgi apzinātos un atbalstītu politiskā līmenī, tostarp Ministru padomē, un sabiedrībā kopumā,
            
         
               —
            
            
               integrētākas pieejas būtiskā nozīme politikas veidošanā visās ar muitu saistītās jomās ir galvenā prioritāte, lai sasniegtu muitas savienības labāku darbību,
            
         
               —
            
            
               dalībvalstis sastopas ar finanšu un resursu grūtībām, īstenojot jaunus politikas veidus un attīstot IT sistēmas;
            
         AICINA KOMISIJU UN DALĪBVALSTIS:
   
               —
            
            
               nodrošināt līdzvērtīgus muitas tiesību aktu īstenošanas rezultātus un uzlabot darbības rezultātu novērtēšanu, definējot atbilstošās jomas un veidojot piemērotus galvenos darbības rezultātu rādītājus (KPIs),
            
         
               —
            
            
               veidot iedarbīgu un izmaksu ziņā efektīvu ciešāku sadarbību un attiecīgos gadījumos – kopēju rīcību gan dalībvalstīm savstarpēji, gan starp dalībvalstīm un Komisiju. Šajā sakarā papildus apmaiņai ar paraugpraksi būtu jāapsver specifiskas jomas, kurās ciešāka sadarbība un kopēja rīcība sniegs praktiskus ieguvumus dalībvalstīm un ES kopumā, tostarp apvienojot resursus muitas procedūru īstenošanā. Kopēju rīcību var ierosināt dalībvalsts, kura vēlas iesaistīties padziļinātā sadarbībā ar atbilstošu Komisijas dalību, un kopējai rīcībai būtu jānosaka darbības joma, tās pamatā vajadzētu būt precīziem rīcības plāniem, atbilstošiem tiesību aktiem un kompetencēm, un tai būtu jāsekmē konkurētspēja ES,
            
         
               —
            
            
               veidot ilgtermiņa un saskaņotu stratēģiju attiecībā uz kopēji pārvaldītām un lietotām IT sistēmām visās jomās, kas saistītas ar muitu, ņemot vērā ierobežotos līdzekļus un finansiālo ietekmi,
            
         
               —
            
            
               īstenot atbilstošus pasākumus, lai sekmētu muitas pārvalžu mijiedarbību un koordināciju ar citām aģentūrām, kuras aktīvi darbojas tirdzniecības veicināšanas un drošības, un starptautiskās piegādes ķēdes drošuma jomā;
            
         
               —
            
            
               apņemties pielikt nepieciešamās pūles, lai sasniegtu integrētāku pieeju politikas veidošanai ES un dalībvalstu līmenī visās jomās, kas saistītas ar muitu,
            
         
               —
            
            
               nodrošināt, ka muitas iestādes cieši un sistemātiski sadarbojas ar tirgotāju kopienu ES un dalībvalsts līmenī, lai sagatavotu priekšlikumus, kuri atbilst ar tirdzniecību un muitu saistītiem darbības modeļiem un starptautiskiem standartiem;
            
         AICINA KOMISIJU:
   
               —
            
            
               ciešā sadarbībā ar dalībvalstīm pārskatīt un racionalizēt struktūras un ekspertu grupas, kuras ES līmenī ir iesaistītas ES muitas savienības īstenošanā,
            
         
               —
            
            
               apstiprināt pielikumā pievienoto Muitas politikas grupas nolikumu;
            
         AICINA MUITAS POLITIKAS GRUPU:
   
               —
            
            
               nekavējoties sākt īstenot pielikumā pievienoto Muitas politikas grupas nolikumu;
            
         AICINA DALĪBVALSTIS UN TURPMĀKĀS PREZIDENTVALSTIS:
   
               —
            
            
               izpētīt un izvērtēt iespējas ar mērķi panākt, lai ar muitas jomu saistītās darba grupas tiktu stratēģiskāk izmantotas, kā arī šo grupu vispiemērotāko vietu Padomes struktūrā, tostarp iekļaujot ziņošanas mehānismu un nepieciešamības gadījumā sniedzot Padomei attiecīgu priekšlikumu,
            
         
               —
            
            
               nākt klajā ar iniciatīvām, kuru mērķis ir Padomē veicināt muitas lomu politiskā līmenī.
            
         
      (1)  COM(2012) 791.
   
      (2)  OV C 80, 19.3.2013., 11. lpp.
   
      I PIELIKUMS
      Muitas politikas grupas (MPG)
      Nolikums
      
         Dalība
      
      Muitas politikas grupu veido atsevišķu Eiropas Savienības dalībvalstu muitas iestāžu ģenerāldirektori un Eiropas Komisija. MPG vada Eiropas Komisija.
      
         Funkcijas
      
      MPG funkcijās ietilpst:
      
                  —
               
               
                  sniegt Eiropas Komisijai politikas stratēģijas padomus jomās, kas saistītas ar muitas politiku, un par veidiem, kā uzlabot ES muitas savienības darbību,
               
            
                  —
               
               
                  pildīt akadēmisku vadošu lomu, lai ES muitas savienība darbotos iedarbīgi un efektīvi, tostarp pildot vadošu lomu operatīvos politikas īstenošanas jautājumos,
               
            
                  —
               
               
                  paraugprakses un informācijas apmaiņa attiecībā uz jauniem riskiem un atbilstības problēmām,
               
            
                  —
               
               
                  sniegt “Muitā 2020” ietilpstošajām dažādajām komitejām un grupām stratēģisku uzraudzību, vadību un virzību, tostarp atrisinot viedokļu atšķirības, kuras varētu rasties citu komiteju vai grupu darbā, kā arī virzīt šo komiteju un grupu darbu un konsultēt Komisiju jautājumos par nepieciešamību izveidot vai likvidēt komitejas vai grupas, balstoties uz to darba izvērtējumu,
               
            
                  —
               
               
                  piedāvāt forumu savlaicīgām stratēģiskām pārrunām cita starpā par šādiem aspektiem:
                  
                              —
                           
                           
                              topošas vai plānotas un ierosinātas jaunas muitas politikas iniciatīvas, vai plānoti tiesību akti, ar kuriem mainīs vai ietekmēs esošo politiku muitas jomā vai skars operatīvās procedūras,
                           
                        
                              —
                           
                           
                              operatīvās politikas īstenošanas jautājumi, kuri izriet no jauniem tiesību aktiem,
                           
                        
                              —
                           
                           
                              jautājumi, kas ietekmēs dalībvalstu struktūru, personāla pārvaldību, tostarp apmācību un izglītības programmas, budžetu vai spējas,
                           
                        
                              —
                           
                           
                              tas, kādas uzraudzības rīcības izvēlēties un kad tās uzsākt, kā arī to rezultāti,
                           
                        
                              —
                           
                           
                              visi citi jautājumi, kurus MPG locekļi varētu atzīt par stratēģiskiem un MPG funkciju darbības jomā ietilpstošiem.
                           
                        
            Eiropas Komisija saistībā ar MPG apstiprinātajām funkcijām laicīgi lūdz dalībvalstīm sniegt ieteikumus attiecīgajos jautājumos.
      
         Sanāksmes
      
      MPG sanāksmes notiek vismaz trīs reizes gadā vai, ja nepieciešams, biežāk. Eiropas Komisija gatavo sanāksmju darba kārtības, konsultējoties ar dalībvalstīm un ņemot vērā MPG funkcijas.
      
         Darba kārtības un reglaments
      
      MPG darba kārtību veido “A” un “B” punkti. Darba kārtības “A” punkti ir tikai informatīvi, un attiecībā uz tiem MPG locekļiem pirms sanāksmes nosūta vienīgi informatīvu materiālu. Sanāksmē neiepazīstina ar darba kārtības “A” punktiem un tos neapspriež, izņemot gadījumus, kad dalībvalsts vai Eiropas Komisija vismaz vienu nedēļu pirms sanāksmes paziņo, ka attiecīgais jautājums ir jāapspriež, un skaidri norāda apspriežamā jautājuma būtību un apjomu. Darba kārtības “B” punktus apspriež un par tiem pieņem lēmumu.
      Dalībvalsts lūgumu, lai jautājumu iekļautu kā darba kārtības “B” punktu iekļauj MPG nākamās sanāksmes darba kārtībā, izņemot gadījumus, kuros ir skaidrs, ka jautājums neietilpst MPG darbības jomā.
      Izņemot ārkārtas apstākļus, par kuriem MPG ir panākusi vienošanos, Eiropas Komisija, ievērojot ar MPG apspriesto termiņu, apmierina lūgumu sagatavot Eiropas Komisijas ziņojumu par konkrētu jautājumu vai tēmu, kas ir būtiska MPG funkcijām, ja šādu lūgumu izvirza vismaz 25 % MPG locekļu.
   
   
      II PIELIKUMS
      
         Atēnu Deklarācija par ES muitas savienības pārvaldības reformu
         Augsta līmeņa seminārs par ES muitas savienības pārvaldības reformu
         ES DALĪBVALSTU MUITAS PĀRVALŽU VADĪTĀJI UN EIROPAS KOMISIJAS TAXUD ĢENERĀLDIREKTORĀTS 2014. GADA 20. UN 21. MARTA SANĀKSMĒ, KAS NOTIKA ATĒNĀS,
         ATGĀDINOT
         ES muitas iestāžu apņēmību un ieguldījumu LES 2. panta noteikto Eiropas Savienības mērķu sasniegšanai;
         Eiropas Komisijas 2012. gada 21. decembra paziņojumu par ES muitas savienības stāvokli (COM(2012) 791), kurā Eiropas Parlaments un Padome tiek aicināta uzsākt dialogu ar ieinteresētajām, personām, lai noteiktu prioritātes un reformētu ES muitas savienības pārvaldību;
         Padomes 2013. gada 19. marta secinājumus par ES muitas savienības attīstību, kuros uzmanība tika pievērsta gan nepieciešamībai uzlabot ES muitas savienības iekšējo pārvaldību, gan sadarbībai ar citām aģentūrām un privāto sektoru, kā arī pastiprinātām rūpēm par apstākļiem un līdzekļiem, ar kuriem dalībniekiem varētu sniegt vislabākos pakalpojumus;
         to, ka ES muitas savienība ir viens no Eiropas integrācijas un Eiropas politikas veiksmīgākajiem piemēriem;
         to, ka – lai gan ES muitas savienības pamatā ir stabils tiesisks regulējums un tā atrodas Savienības ekskluzīvā kompetencē – muitas tiesību aktu īstenošana un ar to saistīta sadarbība ietilpst galvenokārt dalībvalstu pienākumos;
         valstu muitas pārvalžu vadītāju iepriekšējās deklarācijas (piemēram Prāgas un Rukas deklarācijas), kuru mērķis bija raisīt diskusijas par iespējamiem jauniem sadarbības veidiem gan dalībvalstīm savstarpēji, gan attiecībās ar Komisiju, lai reformētu ES muitas savienības pārvaldību;
         ģenerāldirektoru augsta līmeņa darba grupas ziņojumu, kurā aplūkotas Komisijas paziņojumā par ES muitas savienības stāvokli minētās problēmas un ierosinājumi;
         Eiropas Komisijas apņemšanos līdz 2014. gadam iesniegt konceptuālu plānu par ES muitas savienības pārvaldību;
         to, ka saskaņā ar pārvaldības vispārējiem mērķiem ir jāuzlabo ES muitas savienības darbības efektivitāte un tas ir jādara izmaksu ziņā visizdevīgākā veidā, resursus tērējot ekonomiski gan ES, gan dalībvalstu līmenī;
         to, cik svarīga ir cieša mijiedarbība ar ekonomikas dalībniekiem un tirgotāju kopienu, lai nodrošinātu, ka tiek atbalstīta un veicināta leģitīma tirdzniecība, un tiek veidotas iedarbīgas stratēģijas, pienācīgi ņemot vērā ekonomikas dalībnieku darījumdarbības modeļus;
         ŅEMOT VĒRĀ
         to, ka ES muitas savienība ir ievērojami attīstījusies gan attiecībā uz darbības apjomiem, informācijas tehnoloģiju ieviešanu, kā arī politiku un tiesību aktiem;
         to, ka muitas pārvalžu 2010. gadā veiktā pašnovērtējuma rezultāti aicināja atjaunināt un uzlabot ES muitas savienības īstenošanas pārvaldību;
         rezultātus pētījumam par ES muitas savienības novērtējumu;
         to, ka nepieciešamība ātri reaģēt uz politikas pieaugošajām vajadzībām, ieinteresēto personu prasībām un mainīgo globālo darījumdarbības vidi rada nepieciešamību turpināt sniegt augsta līmeņa pakalpojumus visās ES muitas savienības darbības jomās un izvērtēt rezultātus;
         visbeidzot to, ka ģenerāldirektoru augsta līmeņa darba grupas secinājumi saņēma lielu atbalstu, un jo īpaši – ka 28 dalībvalstis vienprātīgi apstiprināja pielikumā pievienoto Muitas politikas grupas nolikumu.
         ŅEMOT VĒRĀ IEPRIEKŠ MINĒTO, ES MUITAS SAVIENĪBAS PĀRVALDĪŠANAS PĀRSKATĪŠANĀ VIENOJAS PAR TURPMĀKO:
         ES muitas savienības darbības uzlabošanai veiktajiem pasākumiem – ņemot vērā faktu, ka ES muitas savienība principā darbojas labi, – vajadzētu būt pakāpeniskiem un sākotnēji balstītiem uz esošām struktūrām un procedūrām.
         Balstoties uz minēto, īpaša uzmanība būtu jāpievērš turpmāk norādītajam.
         
            Muitas tiesību aktu īstenošanas līdzvērtīgu rezultātu nodrošināšana
         
         Lai ES muitas savienība darbotos efektīvi, ļoti liela nozīme ir tam, lai tiesību akti ir vienveidīgi un īstenošana – saskaņota, un ir svarīgi panākt līdzvērtīgus muitas tiesību aktu īstenošanas rezultātus un šajā sakarā uzlabot darbības rezultātu novērtēšanu, definējot atbilstošās jomas un veidojot piemērotus galvenos darbības rezultātu rādītājus (KPIs).
         
            Ciešākas sadarbības un kopējas rīcības veidošana
         
         Nav šaubu, ka pastāv iespēja dalībvalstīm ciešāk savstarpēji sadarboties. Lai iedarbīgumu uzlabotu izmaksu ziņā efektīvā veidā, dalībvalstīm un Komisijai ir jāapsver specifiskas jomas, kurās sadarbība un kopēja rīcība sniegs ieguvumu dalībvalstīm un ES kopumā. Apmaiņa ar paraugpraksi būtu jāpapildina ar kopējas rīcības apsvēršanu un organizēšanu, jo īpaši šādās jomās – muitas ierēdņu apmācība, procedūru un uzņēmēju atzīšanas (AEO) vienkāršošana; riska un krīžu pārvaldība; konsekvence iepriekšējos nolēmumos, piemēram, attiecībā uz saistošu informāciju par tarifiem un izcelsmi; konsekvence vērtības noteikšanas paņēmienos; IT sistēmu sadarbspēja, izmantojot hibrīdo pieeju.
         Kopēju rīcību – ar atbilstošu Komisijas dalību – varētu īstenot dalībvalstis, kuras vēlas iesaistīties padziļinātā un rīcības plānā balstītā sadarbībā, tostarp apvienojot resursus muitas procedūru īstenošanai, kā rezultātā rastos ievērojami ietaupījumi dalībvalstu un ES līmenī.
         
            IT jomas ilgtermiņa redzējuma un stratēģijas izveidošana
         
         Ir nepieciešams izstrādāt ilgtermiņa un saskaņotu stratēģiju saistībā ar kopīgi pārvaldītu un lietotu IT atbalstu jomās, kuras saistītas ar muitu, ņemot vērā ierobežotos līdzekļus un finansiālo ietekmi.
         
            Citu iestāžu iesaistīšana
         
         Muita ir vadošā iestāde, kas atbild par starptautiskās tirdzniecības uzraudzību. Integrētāka pieeja politikas veidošanā, apvienojot Komisijas un dalībvalstu centienus, ir galvenā prioritāte, lai panāktu muitas savienības labāku darbību. Muitas iestāžu mijiedarbībai un koordinācijai ar citām aģentūrām ir būtiska nozīme efektivitātes nodrošināšanā, un tās var sniegt ieguvumu ierobežoto resursu izmantošanā.
         
            Ciešas mijiedarbības nodrošināšana ar tirgotāju kopienu
         
         Sabiedrībā, kurā pieaug tirdzniecības savstarpējā atkarība un piegāžu ķēdes, muitas efektivitāti vērtē, ne tikai pamatojoties uz tās sniegto aizsardzību sabiedrībai un valsts finanšu līdzekļiem, bet arī ātrumu, kādā tās pārvalda leģitīmu tirdzniecību. ES muitas savienības labas pārvaldības nodrošināšanai ir nepieciešams, lai muitas iestādes cieši un sistemātiski sadarbojas ar tirgotāju kopienu ES un dalībvalsts līmenī ar mērķi sagatavot priekšlikumus, kuri atbilst darījumdarbības modeļiem un starptautiskiem standartiem.
         
            Muitas politiskā līmeņa nozīmes stiprināšana
         
         Pēdējo gadu laikā muitas loma ir būtiski attīstījusies, lai aptvertu pastāvīgi pieaugošu pienākumu klāstu jomās, kas nav ienākumu gūšana un kontrabanda. Svarīgi ir tas, lai šo ieguldījumu pienācīgi apzinātos un atbalstītu politiskā līmenī, tostarp Ministru padomē, un sabiedrībā kopumā. Šajā sakarā būtu jāierosina pētījums par muitas jautājumu darba grupu efektīvāku stratēģisko izmantošanu Padomē, kā arī šo grupu vispiemērotāko vietu Padomes struktūrā.
         Lai sasniegtu minētās prioritātes, ir jāstiprina muitas jomas politikas koordinēšana ES. Tam būs nepieciešams “jauns sākums”, veicot ES muitas savienības īstenošanā ES līmenī iesaistīto struktūru un ekspertu grupu pārskatīšanu un racionalizēšanu. Īstenojot pielikumā pievienoto nolikumu, Muitas politikas grupai, kura konsultē Komisiju ar muitu saistītos jautājumos, vajadzētu rīkoties proaktīvi un galvenokārt pievērsties nākotnes stratēģijai un pakāpeniskai operatīvai īstenošanai.
         
            Atzinīgi vērtētu Padomes secinājumu pieņemšanu par ES muitas savienības stāvokli.